Diari Oficial de la Generalitat Valenciana


Sumari del DOGV 3358, del 26-10-1998 (1998/8196)

Rotlle d'apel·lació número 1.106/1996. Cèdula de notificació.
-------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/8196


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.106/1996. Cèdula de notificació. [1998/Q8196]
  
La Secció Sisena de l'Audiència Provincial de València ha dictat, en el rotlle d'apel·lació número 1.106/1996, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
- President: Ana Pérez Tórtola
  
- Magistrats:
  
· José Baró Aleixandre
  
· Purificación Martorell Zulueta
  
València, 10 de setembre de 1998
  
La Secció Sisena de l'Audiència Provincial de València, integrada per les persones anotades al marge i sent-ne ponent Purificación Martorell Zulueta, ha vist aquest recurs d'apel·lació a ambdós efectes contra la sentència de 28 de juny de 1996, actuacions de judici executiu 70/1994, tramitades pel Jutjat de Primera Instància número 6 de Gandia-València.
  
Han sigut parts en el recurs, com a apel·lant, el senyor Perfecto García Vidal, representat per la procuradora dels tribunals Encarnación Díaz Palacios sota la direcció lletrada de Constantino Gomar Monchó, i, com a part apel·lada, la Caixa Rural València, representada per la procuradora dels tribunals María Consuelo Gomis Segarra sota la direcció lletrada de Rafael Corell Raga, sense que haja comparegut l'herència jacent de la senyora Emilia Chaveli Pascual, la senyora Josefa María Gregor, la senyora Emilia Gregori Chaveli i el senyor Fernando Gregori Chaveli.
  
Antecedents de fet
  
Primer
  
La sentència dictada per la jutgessa de Primera Instància número 6 de Gandia-València en data 28 de juny de 1996, actuacions de judici executiu 70/1994, conté la decisió següent:
  
«Que estime la demanda interposada pel procurador Villaescusa García, en nom i representació de la Caixa Rural València, Cooperativa de Crèdit Valenciana, contra el senyor Perfecto García Vidal, la senyora Josefa María Gregori i els hereus de la senyora Emilia Chaveli Pascual, per la qual cosa mane que se seguisca endavant l'execució despatxada contra els béns d'aquests i amb l'import fer el pagament íntegre dels interessos reportats pactats fins al pagament del principal i les costes processals als quals condemne expressament, i queda fora d'això el dret de les parts per a promoure el corresponent judici ordinari sobre aquesta qüestió perquè aquesta sentència no produeix l'excepció d'una cosa jutjada.
  
Segon
  
Contra aquesta sentència es va interposar dins del termini i en la forma escaient un recurs d'apel·lació per la representació de la part demandada, admesa a ambdós efectes, amb la compareixença d'ambdues parts i, elevades les actuacions a aquesta Audiència Provincial, es va acordar assenyalar per a la realització de la vista la audiència del dia 7 de setembre de 1998. A aquest acte van assistir ambdues parts per a al·legar el que respectivament interessava segons dret, i tot seguit les actuacions van quedar vistes per a dictar sentència.
  
Tercer
  
S'han observat en allò que és essencial les prescripcions i les formalitats legals, i s'ha fet constar, pel que fa a la instància, la llarga substanciació del procediment i, pel que fa a l'alçada, la llarga tramitació del rotlle d'apel·lació des de l'obertura el 20 de novembre de 1996 fins a la realització de la vista el 7 de setembre de 1998, a causa del volum de treball que pesa sobre aquesta Secció, cosa que es fa constar a l'efecte del que s'estableix en l'article 372.2 de la Llei d'Enjudiciament Civil.
  
Decisió
  
En atenció allò que s'ha exposat, la Secció Sisena de l'Audiència provincial de València, en nom del rei i per l'autoritat conferida per la Constitució aprovada pel poble espanyol, decideix:
  
Primer
  
Desestimar el recurs d'apel·lació formulat per la representació del senyor Perfecto García Vidal contra al sentència de data de 28 de juny de 1996, sense perjudici de tenir per lliurades a compte durant la substantació del procediment les quantitats de 43.000 pessetes i 1.606.938 pessetes.
  
Segon
  
Declarar la nul·litat del judici respecte de l'herència jacent de la senyora Emilia Chaveli Pascual i en conseqüència, s'ordena alçar l'embargament que s'ha practicat sobre els seus béns.
  
Tercer
  
No fa pronunciament pel que fa a les costes de la instància respecte de l'herència jacent de la senyora Emilia Chaveli Pascual, i imposar les costes d'aquesta alçada a la part recurrent.
  
Quan pertoque, retorneu les actuacions originals al jutjat de procedència, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, l'herència jacent de la senyora Emilia Chaveli Pascual, la senyora Josefa María Gregori, la senyora Emilia Gregori Chaveli i el senyor Fernando Gregori Chaveli.